周家怡自認八婆 李靖筠兒時偶像是鹹濕醫生
2024年04月10日 17:08
東網電視
更多新聞短片
由周家怡及李靖筠(Gladys)主持的網上節目《恨駕女團》最新一集以「Y2K」為主題,節目組借來一架已停產的棍波車拍攝,不過提到棍波車,家怡坦言有陰影:「試過泊咗架棍波車喺條斜坡,去完個朋友屋企之後去攞車,架車唔見咗喎!原來滑咗落去斜坡下面,好彩冇撞到人!其實個hand break(手掣)我已經抽到好高,到最後發現係hand break老化,好驚呀,以後揸棍波車一去斜路就入定個一波先。」
玩完車後,二人特別到一間懷舊餐廳醫肚,節目組問到2000年才7歲的Gladys那時候的偶像,向來爽直的她說:「我唔想講呀!」然後才道:「我鍾意做醫生有少少鹹濕嗰個。你唔覺得佢個樣成日好似鹹鹹濕濕咁嘅咩?做手術又好鹹濕、好正,哈哈。」
家怡則自爆自己小時候十分討人厭:「去食大牌檔我會突然間無端端扮作嘔:『我想嘔呀。』見到坑渠邊我又會扮作嘔:『我想嘔呀。』所以我細個真係好乞人憎㗎。自己彈琴嘅時候,我啲阿哥喺度玩,我就會話:『Daddy佢哋好嘈呀。』我真係八婆嚟㗎,公主到不得了。」至到中三才沒有那麼討人厭:「上咗中學都好啲,但我嗰陣時都唔可以喺街度屙屎,我意思係唔可以喺街嘅洗手間便便。」
二人隨即熱烈地討論如廁話題,原來Gladys到現在亦不能在外「開大」,家怡問到拍戲時如何解決,Gladys直言:「所以我拍親都便秘。同埋有時地方好細,化妝間同廁所就喺隔離,我真係屙唔到,會聽到㗎嘛。我有次去camping食好多嘢,但嗰個廁所好惡劣,我哋個草地係有好多牛嘅,跟住我就諗:『喺啲牛屎隔離屙應該唔係好覺嘅。』我個朋友就同我講:『牛屎咁大,人屎咁細,聽日天光就會見到……』我最後都冇屙到嘅,我要事先聲明。」家怡忍不住分享一番:「依家拍戲通常訂好晒有流動廁所,以前拍戲真係冇,嗰陣時好叻㗎,識得將啲衫綁晒係腰、抽起晒。依家幾好,嗰陣時候去泰國拍電影,個廁所真係好靚,佢哋訂咗一架專係拍戲用嘅廁所,即係一架車咁樣。」